钦定古今图书集成/明伦汇编/氏族典/第386卷 > 李慎
## 钦定古今图书集成/明伦汇编/氏族典/第386卷 > 李慎

按《唐书纪王慎传》：“慎始王申，后徙纪。贞观中，迁襄州
刺史，以治当最，天子玺书劳勉，人为立石颂德。文明
初，累迁太子太师、贝州刺史。初，贞连诸王起兵，慎知
时未可，独拒不与合。将就诛而免，改氏虺，载以槛车，
谪巴州，薨于道。七子：续、琮、叡、秀、献、钦、证。续与秀最知
名，续王东平，历和州刺史，薨。琮义阳王，叡楚国公，秀”
襄阳郡公，献广化郡公，钦建平郡公，五人并为武后
所杀。神龙初，以证嗣王，擢左骁卫将军，薨。子行同嗣。
琮三子：行远、行芳、行休。永昌时，行远、行芳斥巂州，六
道使至，行远遂就戮。行芳幼，留赦，抱持请代，遂与俱
死。